OpenLLM-France/wikimedia huggingface dataset:
# Alfredo Panzini

Alfredo Panzini (Senigallia, 31 Kerzu 1863 – Roma, 10 Ebrel 1939) a oa ur skrivagner hag ur geriadurour italian.
Studioù a reas e skol-veur Bologna m'en devoe kentelioù gant Giosuè Carducci. Goude se e labouras evel kelenner e skolioù eil derez, a-raok mont da skrivagner. E-touez e oberennoù emañ al Libro dei Morti (1893), Santippe (1914), hag Il diavolo nella mia libreria (1920).
Ur geriadur italianek a savas (Dizionario Moderno), hag a voe moullet meur a wech adalek 1905. Ennañ en doa dastumet ur bern gerioù a bep seurt, nevezc'herioù koulz ha gerioù luc'haj.
E 1925 e voe unan eus ar re a sinas ar Manifesto degli intellettuali fascisti. E 1929 e voe unan eus an izili gentañ anvet e-barzh ar Reale Accademia d'Italia (Akademiezh Roueel Italia), anvet gant Mussolini. Mervel a reas d'an oad a 75 vloaz.

### Danevelliñ (romantoù ha danevelloù)

* Il libro dei morti, Milano, 1893;
* Piccole storie del mondo grande, Milano, 1901;
* Lepida et trìstia, Milano, 1901;
* Figurine del mondo vecchio e del secolo nuovo, Milano, ;
* Dove passa la storia, Milano, ;
* La lanterna di Diogene, Milano, Treves, 1907;
* Le fiabe della virtù, Milano, 1911;
* Che cos'è l'amore, Milano, Società Editrice Italiana, 1912;
* Santippe, Roma, 1913;
* La Madonna di Mamà, Milano, Treves, 1916;
* Novelle d'ambo i sessi, Milano, 1919;
* Viaggio di un povero letterato, Milano, 1919;
* Io cerco moglie!, Milano, 1920;
* Il diavolo nella mia libreria, Milano, 1920;
* Signorine, Milano, 1921;
* Il mondo è rotondo, Milano, 1921;
* II padrone sono me!, Milano, 1922;
* Diario sentimentale della guerra 1914-1918, Milano, 1923;
* La vera istoria dei tre colori, Milano, 1924;
* La pulcella senza pulcellaggio, Milano, 1929;
* l giorni del sole e del grano, Milano, 1929;
* Il libro dei morti e dei vivi, Milano, 1930;
* La sventurata Irminda, Milano, 1932;
* Rose d'ogni mese , Milano, 1933;
* Il bacio di Lesbia, Milano, 1937;
* La valigetta misteriosa e altri racconti, Milano, 1942 (postumo)
* La cicuta, i gigli e le rose, Milano, 1950 (postumo);
* Scritti scelti, Milano, Mondadori, 1958;
* Opere scelte, a cura di G. Bellonci, Milano, 1970.
# Algar (Andalouzia)

Algar zo ur gumun eus Proviñs Cádiz en Andalouzia.
# Alfredo Pirucha

Alfredo Pirucha a zo un arzour galizat bet ganet e Sanxenxo (Proviñs Pontevedra – Galiza) e 1982. Kregiñ a reas gant e oberenn, dre zegouezh, er bloaz 2003, en e gêriadenn c’hinidik, a-raok mont war-zu Madrid, e-lec’h ma talc’has gant ar c’hrouiñ arzel da vout derc’h-derv e vuhez, ha ma teuas da gompren e c’hell al liverezh bout un doare da lakaat àr-wel nec’hamantoù an den, e santimantoù, e aon, ha ma c’helle kement tra a oa war e askre en em gavout livet. Diwar neuze e teuas a-benn da ziskouez e oberennoù e meur a boent eus geografiezh al ledenez evel Soria, Madrid, Bizkaia, Pontevedra, Lugo pe A Coruña. En deiz hiziv emañ o chom e Santiago de Compostela (Galiza).
Dre vras, hag en tu all da talvoudekaat perzhioù an den, e kaver en e oberenn ur preder arzel filozofik hag a zo sklaer, diazezet war chom hep gwerzhañ e oberennoù, a wel-eñ evel perzhioù dezhañ e-unan, ha war glask brudañ an arz dre ziskouezadegoù e salioù boutin, e-mesk strolladoù sosial na vezont ket boas da zaremprediñ ar seurt lec’hioù.
War-fet tachenn an estetik e c’heller rannañ e labour e teir zachenn bennañ. Pep hini anezhe a zo disheñvel deus ar re all abalamour d’an implij deus diazezoù ha deus teknikoù disheñvel. An hini gentañ a c’heller kaout e-barzh oberennoù gant livioù flamm-tre, livet dreist-holl gant an dorn, hag harpet war objeioù evel tachoù, tournevisoù, spatulennoù... war tammoù bristol satinet. An eil strollad a gaver e-barzh toaloù a vent etre, livet gant an dorn ha gant gwisponoù, e-lec’h ma teu ar muiañ war-wel tonoù pastel ha treioù kreioñs, a ya da verkañ bevennoù ar skeudennoù. Er strollad diwezhañ e vez kavet pegadennoù graet diwar tammoù fotokopioù. E tout e oberennoù e kaver temoù pemdeziek evel ur garg vras a fent absurd, en amboaz da lakaat kenc’hoarzh a-dost da sevel gant ar publig.
# Alfredo Stroessner

Alfredo Stroessner Matiauda (3 a viz Du 1912–16 a viz Eost 2006) a oa ur politikour hag ur jeneral eus Paraguay, a voe prezidant ar vro-hont etre 1954 ha 1989.
Ganet e oa bet d'an 3 a viz Du 1912 en Encarnación e Paraguay. Mab e oa da Hugo Stroessner,ur bresour-bier a orin eus Bavaria, ha da Heriberta Matiauda, genidik a Baraguay. D'e seitek vloaz ez eas war ar vicher soudard hag e savas tamm-ha-tamm gant skeul hierarkiezh an arme. Daou vloaz diwezhatoc'h e oa letanant.
E 1932 e teuas brezel an t-Chaco, ha kaset e voe Alfredo Stroessner d'an talbenn. Buan e voe tapet galoñsoù gant Alfredo Stroessner dre ma tiskouezas bout kalonek ha speredek war an dachenn-emgann, ha leal ouzh ar jeneral Higinio Moríñigo. Neuze, hag abalamour da se e voe anvet da jeneral penn an armeoù.
# Alfredo Valdés Jr

Alfredo Valdés Jr (1941-2016), ganet en La Habana en 1941 a oa ur c'haner ha pianoour kuban.
Mab e oa da Alfredito Valdés a gane gant ar Septeto Nacional, laz Ignacio Piñeiro, ha d'e bried Ana María. Niz e oa d'ar c'haner Vicentico Valdés ha d'an daboulinerien Marcelino hag Óscar, a savas an Orquesta Cubana de Música Moderna – OCMM, tad ar pianoour Lázaro Valdés hag “Oscarito”, tabouliner ha kaner al laz Irakere.
Kaset e voe gant e eontr Óscar da studiañ piano gant kelenner e genderv Lázaro, ar mestr José Ochoa Berrios.
En 1956 ez eas Alfredo Jr. da New York gant e diegezh ma voe unan eus diorroerien sonerezh Kuba. Eno e varvas e 2016.

## Liammoù diavaez

* Fallece Alfredo Valdés Jr (es)
* latinastereo (es)
* Son Cubano - Alfredito Valdés Jr 8 Temas - I
# Alférez

Alférez a oa un titl en istor Spagn, hag hiriv c'hoazh ur renk ofiser izel en armeoù broioù spagnolek zo.

## Orin

Dont a ra ar ger eus an arabeg الفارس (al-fāris), hag a dalvez marc'heg, marc'heger. Ar stumm portugalek alferes zo implijet e Portugal evel ma oa ivez e Brazil.

## Arme ha merdeadurezh

Ur renk ofiser izel en armeoù broioù spagnolek zo : Spagn, Arc'hantina, Chile hag Uruguay. Er verdeadurezh e vez anv eus frigate alférez, e Spagn, er Republik Dominikan ha Perou. Troet e vez alférez gant ensign e saozneg, neuze e c'haller treiñ gant asagn e brezhoneg. Karg an alférez e oa dougen banniel ar rejimant. Alférez a vez troet ivez gant isletanant.

## Istor

Kentañ meneg eus un alférez a oa en armeoù spagnol en amzer ar Reconquista er Grennamzer. Ar brezelour El Cid a oa alférez ar roue Alfonso VI León ha Kastilha, hag Alfonso Núñez a oa alférez an Dug Raimond Galicia.

## Pennad kar

* Catalina de Erauso
# Algar

Algar zo anv spagnolek meur a lec'h.
* Algar (Andalouzia), e Proviñs Cádiz.
* Algar de Palancia, e Proviñs Valencia.
Hag ivez:

## Pennad kar

* Algarrobo, anv meur a lec'h.
# Algar de Mesa

Algar de Mesa zo ur gumun e proviñs Guadalajara, e Kastilha-La Mancha.
# Enzo Ferrari

Enzo Anselmo Ferrari (distaget [ˈɛntso anˈsɛlmo ferˈrari], bet ganet d'an 18 a viz C'hwevrer 1898, marvet d'ar 14 a viz Eost 1988) a oa ur savour kirri ha blenier kirri italian en deus krouet ar skipailh redadegoù kirri brudet Scuderia Ferrari hag ar savour-kirri liammet. Graet en deus berzh gant e girri sport, ha berzh ivez er redadegoù kirri ha kenderc'hel a ra c'hoazh e embregerezhioù da gaout berzh hiziv, renet gant Luca di Montezemolo.
# Eodez (santez)

Eodez, pe Eodez Tremazan, a oa anv c'hoar sant Tangi.
# Eochaid Sálbuide

Eochaid Sálbuide (Eochaid Seul-Melen) a oa tiern Ulaid a-raok darvoudoù ar Rúraíocht e gwengelouriezh Iwerzhon, ha tad Ness. Mervel a reas e-kerzh Emgann Leitir Ruadh, o stourm evit Tiern Meur Iwerzhon Fachtna Fáthach, a-enep Eochaid Feidlech. Heuliet e voe gant Fergus mac Róich evel tiern Ulaid.
# Eoarkean

* Eon Arkean
* Eoarkean
* Paleoarkean
* Mezoarkean
* Neoarkean
An Eoarc'heeg a zo unan eus marevezhioù douarouriel an eon arc'heeg. En em astenn a ra 3.800 milion bloaz'zo da 3.600 milion bloaz'zo. Diouzh-tu goude an hadeeg e teu. E-pad an eoarkean e paouezas ar vomvezadeg vras ha da stabiloc'h ez eas an endro war an Douar.
# Eog

Eog :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Salmoniformes |
| Kerentiad : | Salmonidae |
| Genad : | Salmo |
| Anv skiantel ||
| Salmo salar Linnaeus, 1758 ||
| D'ar vevoniezh e tenn ar pennad-mañ. ||
An eog (Salmo salar) a zo ur pesk hag a vev er mor hag a ya da c'hreuniañ er stêrioù. Desavet e vez evit e gig priziet.
# Eo

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Eo zo ur ger hag a gaver e lec'hanvadurezh un nebeudig broioù, hag evel teskanv e meur a vro.
* Eo, en iwerzhoneg
** Maigh Eo
* Eó en iwerzhoneg
** Ros Eó
EO a gaver ivez e meur a yezh all
* EO evit Executive Order, e SUA, a dalv evit un urzh roet gant Prezidant SUA.
* eo, evit esperanto.
# Eochaill

Eochaill (en iwerzhoneg ; Youghal e saozneg) zo ur gêr hag ur porzh en Iwerzhon, e kontelezh Corcaigh. Emañ en aber An Abhainn Mhór, unan eus stêrioù bras Iwerzhon.

## Kêrioù gevellet

* An Arvor, Breizh
a vo kavet e Wikimedia Commons.
# Eodez

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Eodez zo un anv-badez brezhonek implijet gant meur a den :
* Ar santez Eodez Tremazan, c'hoar sant Tangi
* Anv-pluenn ar skrivagnerez vrezhonek Odeta Chevillottez
# Bausley a Chrugion

Bausley a Chrugion, pe Bausley gyda Chrugion, zo ur gumuniezh e kontelezh Powys, Kembre, 173 km eus Kerdiz. E 2011 e oa poblet gant 690 a dud, ha 54 anezho (7,8%) a oa kembraegerien.

## Daveoù

* ↑ Statistical bulletin: 2011 Census: Key Statistics for Wales, Mawrth 2011 Swyddfa Ystadegau Cenedlaethol ("The Office For National Statistics")
# Bauhaus-Archiv

Ar Bauhaus-Archiv a zo ur mirdi staliet e Berlin (Klingelhöferstraße, 14 e karter Tiergarten) bet ijinet gant Walter Gropius hag Alexander Cvijanovic, gant ar pal diskouez dielloù ar Bauhaus ennañ. Digoret eo bet e 1979.

## Ar savadur

Sañset e oa ar mirdi bezañ savet e Darmstadt. Gant Walter Gropius e voe treset ar steuñvioù kentañ. Kemmet ha doareet e voe gant Alexander Cvijanovic evit ma klotfe gant e lec’hiadur e Berlin, war vord al Landwehrkanal. E-touez an aozadurioù savet gantañ emañ ar grapenn hag a droc’h ar savadur. Pal ar Bauhaus-Archiv eo kinnig perzh unan eus luskadoù arzoù pouezusañ an XX$^{vet}$ a-fet savouriezh, design, luc’hskeudenniñ ha sevel arrebeuri.

## An diskouezadeg

E-touez an holl draoù a c’haller gwelout er mirdi emañ kadorioù Marcel Breuer, kleuzeurioù Karl Jacob Jucker ha re Wilhelm Wagenfeld pe c’hoazh listri-argant Marianne Brandt. Ennañ e kaver ivez dielloù diwar-benn ar c’hentelioù a voe roet er Bauhaus, steuñvioù savadurioù ar Bauhaus, luc’hskeudennoù hag ul levraoueg.

## Liammoù diavaez

a vo kavet e Wikimedia Commons.
* Lech'ienn ofisiel
# Baunei

Baunei zo ur gumun italian, e proviñs Nuoro ha rannvro emren Sardigna.
# Baus

Ar Baus zo ur menez eus Alpoù an Arvor, en Italia, e Piemonte, e Proviñs Cuneo, ha 3072 m uhelder dezhañ.
# Baucina

Baucina zo ur gumun eus Meurgêr Palermo e Sikilia.
# Bauladu

Bauladu zo ur gumun eus Proviñs Oristano en enez Sardigna.
# Bauquay

Kumunioù Bro-C'hall :
| Anv | Bauquay |
| Skoed | |
| Lec'hiadur Bauquay e Kanton Aunay-sur-Odon hag en Arondisamant Vire | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Vire |
| Etrekumuniezh | Communauté de communes Aunay-Caumont-Intercom |
| Kanton | Aunay-sur-Odon |
| Kod INSEE | 14056 |
| Kod post | 14260 |
| Maer | Gilles Leconte (Digostezenn) |
| Amzer-gefridi | 2008-2014 |
| Gorread | 1,79 km² |
| Led | 49° 02' 04" Norzh |
| Hed | 00° 36' 53" Kornôg |
| Uhelder kreiz | 130 m |
| Uhelder bihanañ | 100 m |
| Uhelder brasañ | 163 m |
| Poblañs hep kontoù doubl | 138 (2008) |
| Stankter | 31 a./km² |
| Lec'hienn ar gumun | |
Bauquay a oa ur gumun eus departamant Calvados e Bro-C'hall.
Bodet e oa gant c'hwec'h kumun all d'ar 1añ a viz Genver 2017 d'ober ur gumun nevez: Les Monts-d'Aunay.

## Monumantoù ha traoù heverk

* Iliz katolik Saint Mathieu, eus an XII$^{vet}$ kantved marteze, tour-iliz bet savet en XVIII$^{vet}$ kantved

## Emdroadur ar boblañs 1962-2008

Niver a annezidi
== Melestradurezh ==
# Dactylortyx

Dactylortyx :
| Dactylortyx thoracicus, tresadenn (1850) gant Gould & Richter. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Odontophoridae |
| Anv skiantel ||
| Dactylortyx Ogilvie-Grant, 1893 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Dactylortyx a zo ur genad e rummatadur an evned, krouet e 1893 gant an evnoniour skosat William Robert Ogilvie-Grant (1863-1924).
Dont a ra e anv eus ar gerioù henc'hresianek δάκτυλος (biz, biz-troad e brezhoneg) hag ὄρτυξ (koailh e brezhoneg).

## Spesadoù hag an isspesadoù anezho

N'eus nemet ur spesad er genad-mañ : Dactylortyx thoracicus, unnek isspesad (Dactylortyx thoracicus chiapensis, D. t. conoveri, devius, dolichonyx, fuscus, melodus, paynteri, pettingilli, salvadoranus, sharpei ha thoracicus) dezhañ.

## Notennoù ha daveennoù

* ↑ (en) Roadennoù IOC World Bird List diwar-benn Odontophoridae/Dactylortyx (lennet e-barzh d'an 21 a viz Mezheven 2022).
# Daddy Yankee

Daddy Yankee, anv-micher Ramón Luís Ayala Rodríguez, ganet e Rio Piedras, e Puerto Rico, d'an 3 a viz C'hwevrer 1976, a zo ur c'haner reggaeton.

## Notennoù

* ↑ (es) ADN Cuba
# Dael

Un dael a zo ur vodadeg kevareizhañ dezhi an aotrouniezh evit sevel lezennoù ma vo implijet gant ur c'horf politikel, evel ur Stad, ur rannvro pe ur gêr vras. Lodennoù a-bouez e vezont eus ar sistemoù gouarnamant. Pa vez staliet rannadur ar galloudoù ez eont war ventel ar galloudoù gant an div skourr all : ar galloud erounit hag ar galloud barn.
Lezennerezh kentael a vez gaet eus al lezennoù produet gant an daeloù. Koulskoude e ya gant an daeloù arsellout ha konduiñ obererezhioù gouarn pa c'hellont enkemmañ ar c'hellid debarzhet dezho.
Lezennourien a vez graet eus izili an dael. Padelezh aotreet an holl estezioù eo an daelvezh. Peurvuiañ e vez dilennet war-euñ gant ar bobl izili an daeloù , met darn anezho a c'hell dilennet dre vouezhiañ hanterat e broioù zo, pa 'z eus ur renad lezenniñ divgambreek.

## Orin ar gêr

Ne vez kavet dael nemet gant ar ster breut, tabut er geriadurioù Al Liamm a-raok 1990. Ar ster "bodadeg" a zeu gant F. Favereau, Geriadur ar brezhoneg a-vremañ (1992) gant an daveenn d'an Dáil Eireann (Dael Bro-Iwerzhon). A-hervez, anv ar vodadeg-lezenniñ-se a zo bet lakaet da anv-skouer e brezhoneg. Ne vez kavet e geriadur treadegel ar brezhoneg. .
* ↑ M. Ménard, Dictionnaire français-breton. Pennad : Législature.
* ↑ M. Menard, Devri (brassellet e miz Gwengolo 2020).
# Dael Breizh

Dael Breizh zo anv ur vodadenn a barlamantourien vreizhat bet dilennet gant voterien dieub, bet krouet e 2012, dezhi da bal sevel ur vonreizh vreton evit ur Vreizh emren pe emrenoc'h, hep tremen dre an dilennadegoù gall ofisiel. Difenn menoz an demokratelezh ha gwirioù ar pobloù distad eo e bennsturioù.

## Istor

Roet ez eus bet lañs da Zael Breizh dre grouidigezh ar gevredigezh Kelc'h An Dael, ur gevredigezh disklêriet hervez lezenn c'hall 1901, e-pad ha da-heul emsav poblek ar Bonedoù Ruz e Breizh. Kelc'h An Dael, embreget gant un nebeud emsaverien anavezet evel Yann-Vleiz ar C'huñv, a felle dezhañ bodañ nerzhioù lies hag enebet an emsav evit lakaat anezho d'en em glevout war un nebeud krefen bennañ diwar-benn kudennoù Breizh, en ur dennañ splet eus manifestadegoù ar Bonedoù Ruz ha kounnar ar Vretoned a-enep d'an telloù lakaet war an treuzdoug. Chomet boud eo bet an embregadenn-se dre ma nac'has hiniennoù zo kenlabourat gant re all eus an tuoù politikel enebet. Nebeut war-lerc'h avat e voe savet Dael Breizh hag ar menoz dihuniñ ar parlamant breizhat evit adkrouiñ gwirioù lezennel da Vreizh.

## Dilennadegoù ha mont en-dro
### Kelc'hiad kentañ : 2016-2019

An dilennadegoù broadel breizhat kentañ a zo bet aozet er bloaz 2016 goude ur bloavezh kabaliñ ha bruderezh dre Vreizh a-bezh bet renet gant ar gevredigezh Kelc'h An Dael, e-karg eus sternidigezh ha melestradur an Dael. Evit bezañ voter eo dav bezañ Breizhat, hervez divizoù bet dibabet gant Kelc'h An Dael, ha leuniañ un teuliad a ranker kas da Gelc'h An Dael. Resevout a reer ur gartenn-votiñ a c'hallo bezañ implijet da viken. Divizoù a zo ivez evit en em ginnig evel danvez-parlamantour.
33 parlamantour a zo bet dilennet e miz Kerzu 2016 gant ur pemp kant voter bennak. Kendalc'hoù a zo bet ingal, reoliek, bep miz e-kerzh ar c'helc'hiad kentañ en deus padet tri bloaz evel bet divizet gant Kelc'h An Dael. Al lec'h evit bodañ an Dael a c'hall cheñch dre ma n'en deus ket a benn-karter nag a savadur privez. Ar c'helc'hiad kentañ-se en deus kejet gant un nebeud diaesterioù abalamour ma ne oa ket tud-a-vicher eus ar barlamantourien bet dilennet, nag evit-se en deus gouezet chom war-sav ha padout.

### Eil Kelc'hiad : 2019-2022

E miz Kerzu 2019 e voe aozet an eil dilennadegoù broadel breizhat. Nebeutoc'h a zanvez-parlamantourien zo bet war ar renk, ha daouzek parlamantour hepken e-lec'h an 33 gortozet zo bet dilennet. Kendalc'h kentañ an eil kelc'hiad zo c'hoarvezet evelato d'an 18 a viz Genver 2020 e Surzhur, e bro Wened. Roll-labour ar barlamantourien a zo kenderc'hel da sevel bonreizh Vreizh dazont en ur glask dont a-benn d'en em vrudañ muioc'h e-touez ar Vretoned, en ur dizhout voterien nevez, evit gallout diazezañ kreñvoc'h he reizhwiriegezh evel bodadenn demokratel poblek.

## Liammoù

* (fr) Lec'hienn internet Dael Breizh
* (fr) Lec'hienn internet Kelc'h An Dael
* Evit gouzout hiroc'h, lenn Ar Gouloù Gwenn niverenn 11, Kelc'h An Dael, un araokadenn nevez evit ar vro, Here 2020.
# Daejeon

Daejeon (distaget [tɛːˈtɕʌn] e koreeg ; skrivet 대전 en hangeul) zo ur gêr vras e-kreiz Sukorea. Emañ war-hed 150 km diouzh Seoul, er c'hreisteiz. Pempvet kêr vrasañ Sukorea eo, gant 1 530 650 a dud e 2011, hag ur gêr a bouez eo evit an deskadurezh uhel pa'z eus 18 skol-veur enni. Lesanvet e vez "Asia's Silicon Valley" abalamour d'an niver bras a embregerezhioù a bled gant an teknologiezhioù nevez enni.
Kêr-benn proviñs Chungcheong ar C'hreisteiz e oa etre 1932 ha 2012.
# Daere

An daere, pe izelvor, eo stad ar mor pa vez en e izelañ, degaset gant an tre.

## Pennad kar

* tre ha lanv
# Dafne

Dafne zo un anv-plac'h deuet dimp eus mojennoù Hellaz kozh.

## Mojennoù

* Dafne, a oa un nimfenn a veze Apollon war he lerc'h, hag a voe troet e lore.
* Dafne (merc'h Teiresias) a oa belegez e Delfi.

## Tud

* Daphne du Maurier (1907-1989), skrivagnerez saoznek.
* Daphne Zuniga (1962-), pe Daphne Eurydice Zúñiga, aktourez stadunanat.

## Oberennoù

* C'hoariganoù:
** Dafne gant Jacopo Peri e 1597, libretto gant Ottavio Rinuccini, a vije ar c'hoarigan kentañ skrivet;
** Dafne gant Richard Strauss krouet e 1938

## Livadurioù

* Dafne, gant Deverial
* Apollon war-lerc'h Dafne,
* Dafne, gant Guillaume Seignac (1870–1924)

## Pennad kar

* Dafnis
# Ar Chapel-Wagelin

Ar Chapel-Wagelin :
| Ar vourc'h. ||
| Anv gallek (ofisiel) | La Chapelle-Gaceline |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Gwened |
| Kanton | Gwern-Porc'hoed |
| Kod kumun | 56038 |
| Kod post | 56200 |
| Maer Amzer gefridi | Pierrick Lelièvre 2014-2016 |
| Etrekumuniezh | Kumuniezh kumunioù Bro Gazilieg |
| Bro velestradurel | Bro Redon hag ar Gwilen |
| Poblañsouriezh ||
| Poblañs | 786 ann. (2014) |
| Douaroniezh ||
| Daveennoù lec'hiañ | 47° 47′ 03″ Norzh 2° 06′ 19″ Kornôg / 47.7841666667, -2.10527777778 |
| Uhelderioù | kreiz-kêr : 20 m bihanañ 5 m — brasañ 52 m |
| Gorread | 7,79 km² |
| Ar Chapel-Wagelin ||
| kemmañ |
Ar Chapel-Wagelin a oa ur gumun eus Breizh e kanton Gwern-Porc'hoed e departamant ar Mor-Bihan. Bodet e oa bet gant Gazilieg d'ar 1añ a viz Genver 2017.

## Anv

* Erwan Vallerie ː Uuaceline, 1029; La Chapelle Gasceline, 1340

## Ardamezioù

Palefarzhet ː ouzh 1 en erminoù; ouzh 2 geotet e wezenn-derv diframmet en aour; ouzh 3 en argant e iliz en aour digor ha didoullek en gul; ouzh 4, en argant zri peul en glazur; e-greiz holl en gul e groaz divouedet en argant naerek en aour.
Aozer ː J.B. Thierry.
Degemeret d'an 22 Gwengolo 2010

## Istor
### XIX$^{vet}$ kantved

* Krouet e voe ar gumun d'ar 17 a viz Genver 1874 diwar ul lodenn eus tiriad kumun Karantoer.

### XX$^{vet}$ kantved
#### Brezel-bed kentañ

* Mervel a reas 43 gwaz eus ar gumun abalamour d'ar brezel, eleze 6,17 % eus he foblañs e 1911.

#### Eil brezel-bed

* Mervel a reas seizh den.

#### Trevadennoù
##### Tunizia

* Lazhet e voe ur martolod en ur gwall-zarvoud nijerez d'an 18 a viz Mae 1954.

### XXI$^{vet}$ kantved

* E 2017 e voe staget kumunioù Ar Chapel-Wagelin ha Glenneg ouzh kumun Gazilieg.

## Monumantoù ha traoù heverk

* An iliz katolik.
* Iliz katolik Sant Pêr.
* Monumant ar re varv, luc’hskeudenn.

## Emdroadur ar boblañs abaoe 1962

Niver a annezidi

## Pennadoù kar

* Gazilieg,
* Glenneg.

## Levrlennadur

* (br)Erwan Vallerie : Diazezoù studi istorel an anvioù-parrez. Corpus. An Here. 1995

## Liammoù diavaez

* (br)ar Chapel-Wagelin war lec'hienn Geobreizh

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Arrêté portant création de la commune nouvelle de La Gacilly
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 14, 64 ha 71
* ↑ (fr)Memorialgenweb - Monumant ar re varv
* ↑ (fr)Memorialgenweb - Monumant ar re varv
* ↑ (fr)Fichenn hiniennel - Memorial Genweb
* ↑ (fr)Memorial Genweb
# Ar Chapel-Wenn

Ar Chapel-Wenn :
| An ti-kêr. ||
| Anv gallaouek | La Chapèll-Blaunch |
| Anv gallek (ofisiel) | La Chapelle-Blanche |
| Bro istorel | Bro Sant-Maloù |
| Melestradurezh ||
| Departamant | Aodoù-an-Arvor |
| Arondisamant | Dinan |
| Kanton | Kaon |
| Kod kumun | 22036 |
| Kod post | 22350 |
| Maer Amzer gefridi | Sandrine Deutschmann 2020-2026 |
| Etrekumuniezh | Dinan Tolpad-kêrioù |
| Bro velestradurel | Bro Dinan |
| Lec'hienn Web | (fr)Lec'hienn an ti-kêr |
| Poblañsouriezh ||
| Poblañs | 210 ann. (2020) |
| Douaroniezh ||
| Daveennoù lec'hiañ | 48° 15′ 59″ Norzh 2° 08′ 36″ Kornôg / 48.2663, -2.1433 |
| Uhelderioù | kreiz-kêr : 123 m bihanañ 52 m — brasañ 123 m |
| Gorread | km² |
| Ar Chapel-Wenn ||
| kemmañ |
Ar Chapel-Wenn (La Chapelle-Blanche e galleg) a zo ur gumun eus Bro Sant-Maloù e kanton Kaon, e departamant Aodoù-an-Arvor, e Norzh Breizh.

## Douaroniezh

* War lez ar Renk emañ ar Chapell-Wenn.

## Ardamezioù

N'eus ket evit ar poent.

## Istor

* Ar Chapel-Wenn e oa un drevadenn "lem-laka" eus Sant-Yowan-an-Enez.

### XX$^{vet}$ kantved
#### Brezel-bed kentañ

* Mervel a reas 27 gwaz abalamour d'ar brezel hervez monumant ar re varv, da lavaret eo 6,01 % ag ar boblañs hervez an niveradeg bet graet e 1911.

#### Eil Brezel-bed

* Mervel a reas daou zen abalamour d'ar brezel.

## Monumantoù ha traoù heverk

* An iliz katolik.
* Ar monumant.
* Iliz katolik Intron-Varia a Druez.
* Monumant ar re varv e kloz an iliz katolik, luc’hskeudennoù $^,$.

## Emdroadur ar boblañs 1962-2012

Niver a annezidi

## Tud
### Ardamezeg ar familhoù

| d'Angoulvent, aotrounez la Guérinais | en geot, e dreustell en erminoù |

## Liammoù diavaez

a vo kavet e Wikimedia Commons.
* (fr)Lec'hienn ofisiel ar Chapel-Wenn
* (fr)Ar Chapel-Wenn en Institut géographique national

## Levrlennadur

* (fr)J.B. Ogée : Dictionnaire historique et géographique de la province de Bretagne, dédié à la Nation bretonne. 1780
* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Memorial Genweb
* ↑ (fr)Monumant ar re varv
* ↑ (fr)Memorial Genweb
* ↑ (fr)Memorial Genweb